Denne artikkelen omhandler moteskaperen og filmregissøren.  For snookerspilleren med samme navn, se Tom Ford (snookerspiller).

**Thomas Carlyle «Tom» Ford** (født 27. august 1961) er en amerikansk moteskaper, filmregissør, manusforfatter og filmprodusent. Han ble først kjent som «creative director» hos Gucci og Yves Saint Laurent. I 2006 lanserte Ford sitt eget merke «Tom Ford». Ford har regissert filmene *A Single Man* (2009), som ble Oscar-nominert, og *Nocturnal Animals* (2016).

Motekarriere
------------

En Tom Ford-butikk i Toronto
Ford ble i 1990 ansatt av daværende «creative director» hos Gucci, som på tiden slet økonomisk. Fords rolle hos Gucci ble vokste raskt; innen seks måneder designet han herremote og like etter begynte han å designe sko. Da Richard Lambertson sluttet som designdirektør, tok Ford over posisjonen hans, og fikk ansvaret for merkets «ready-to-wear»-klær, parfymer, image, reklame og butikkdesign. I 1993 hadde han ansvaret for elleve produktserier. Han ble forfremmet til «creative director» hos Gucci i 1994. Innen 1999 var Gucci, som nesten var konkurs da Ford ble ansatt, verdsatt til 4 milliarder dollar.

Da Gucci kjøpte opp Yves Saint Laurent (YSL) i 1999, ble Ford også «creative director» for dette merket. Saint Laurent selv var imidlertid åpen om at han mislikte Fords designer. Mens han var kreativ direktør for YSL vant Ford likevel moteprisen Council of Fashion Designers of America Awards flere ganger. På samme måte som i arbeidet sitt for Gucci, klarte Ford å gjøre merket mer mainstream.

I april 2004 forlot Ford Gucci-gruppen etter at han og CEO Domenico de Sole, som blir omtalt som Fords partner i Guccis suksess, ikke klarte å bli enige med sjefen for Pinault Printemps Redoute over kontrollen av Gucci-gruppen.. Han har siden omtalt hendelsen som «knusende» og som en «midtlivskrise» fordi han hadde «lagt alt i det i 15 år». Da Ford forlot selskapet i 2004, var Gucci-gruppen verdsatt til 10 milliarder dollar. Fire personer ble ansatt for å dele på arbeidet som Ford hadde gjort.

### Merket *Tom Ford*

Etter at han forlot Gucci, lanserte Ford et merke for herremote som han oppkalte etter seg selv, «Tom Ford». Merket ble senere utvidet til å omfatte kvinnemote.

Karrière som filmregissør
-------------------------

Ford under filmfestivalen i Venezia i 2009 med skuespillerensemblet til *A Single Man*.
### *A Single Man*

I mars 2005 annonserte Ford at han lanserte sitt eget filmselskap, Fade to Black. I 2009 gjorde han regidebuten sin med *A Single Man* med Colin Firth i hovedrollen, basert på romanen *En mann alene* av Christopher Isherwood. Manuset ble skrevet av kanadieren David Scearce og Ford. Ford var også en av filmprodusentene.

*A Single Man* hadde premiere 11. september 2009 på filmfestivalen i Venezia, der den ble nominert til Gulløven. Firth, som hadde hovedrollen, vant en BAFTA-pris for beste mannlige hovedrolle, og ble nominert til en Oscar, Golden Globe, Independent Spirit Award og Screen Actors Guild Award.

### *Nocturnal Animals*

I 2015 fikk Ford regissørrollen for *Nocturnal Animals*, en filmatisering av romanen *Tony and Susan* av Austin Wright. Filmen hadde premiere i 2016. Jake Gyllenhaal og Amy Adams hadde hovedrollene som Tony og Susan. Ford ble nominert til to Golden Globes for arbeidet med filmen (beste regi og beste manus).

Filmografi
----------

* *A Single Man* (2009) (regissør, produsent, manusforfatter)
* *Nocturnal Animals* (2016) (regissør, produsent, manusforfatter)

Referanser
----------

1. ↑   Encyclopædia Britannica Online, Encyclopædia Britannica Online-ID biography/Tom-Ford, besøkt 9. oktober 2017[Hentet fra Wikidata]
2. ↑   Gemeinsame Normdatei, besøkt 27. april 2014[Hentet fra Wikidata]
3. ↑   Munzinger Personen, Munzinger IBA 00000025281, besøkt 9. oktober 2017[Hentet fra Wikidata]
4. ↑   Brockhaus Enzyklopädie, Brockhaus Online-Enzyklopädie-id ford-tom, besøkt 9. oktober 2017[Hentet fra Wikidata]
5. ↑   geoffreybeenefoundation.com, besøkt 20. september 2019[Hentet fra Wikidata]
6. ↑  «Texas Births, 1926–1995». Familytreelegends.com. 27. august 1961. Besøkt 24. desember 2011.
7. 1 2 3 4  "Tom Ford," *Newsmakers*, (1999) *Biography In Context*, Gale, Detroit
8. ↑  Imran Amed (26. september 2013). «The Business of Being Tom Ford, Part I». Business of Fashion. Besøkt 6. januar 2017.
9. ↑  Foxman, Ariel (11. februar 2016). «Tom Ford Wants to Change the Way We Shop». *TIME*. Besøkt 5. mars 2016.
10. ↑  Schiro, Anne-Marie (2. juni 2008). «Yves Saint Laurent, Giant of Couture, Dies at 71». *The New York Times*.
11. ↑  «Tom Ford – Perfume Society». *Perfume Society* **(engelsk)**. Besøkt April 18, 2016.  Sjekk datoverdier i `|besøksdato=` (hjelp)
12. ↑  Amed, Imran (26. september 2013). «The Business of Being Tom Ford, Part I». *The Business of Fashion*. Besøkt 7. april 2016.
13. 1 2  Schreyer, Natalie (15. januar 2015). «Only One Man Belongs at Gucci, and His Name is Tom Ford». *Racked*. Vox Media.
14. ↑  «Tom Ford: "I am really a loner after all"». *The Talks*. 20. juli 2011. Besøkt 5. mars 2016.
15. ↑  Moran, Terry. «Person of the Week: Tom Ford». *ABC News*.
16. ↑  «2017 Golden Globes: full list of nominations». *The Guardian*. 12. desember 2015. Besøkt 16. desember 2016.

Eksterne lenker
---------------

* Offisielt nettsted Rediger på Wikidata

* (en) Tom Ford – kategori av bilder, video eller lyd på Commons Rediger på Wikidata
* Tom Ford på Twitter Rediger på Wikidata

* Tom Ford på Instagram Rediger på Wikidata

* Tom Ford på Pinterest Rediger på Wikidata
* (en) Tom Ford på Internet Movie Database Rediger på Wikidata

* (sv) Tom Ford i Svensk Filmdatabas Rediger på Wikidata

* (da) Tom Ford på Filmdatabasen Rediger på Wikidata

* (da) Tom Ford på Scope Rediger på Wikidata

* (fr) Tom Ford på Allociné Rediger på Wikidata

* (en) Tom Ford på AllMovie Rediger på Wikidata

* (en) Tom Ford hos Rotten Tomatoes Rediger på Wikidata

* (en) Tom Ford hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** Brockhaus Enzyklopädie **·** Nationalencyklopedin **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE **·** BBC Things **·** Munzinger (iba)
 |